**Ritualer**

**(Teoretisk selvvalgt 4. emne)**

**Læseplan**

Med de nye læreplaner vil det fremover være muligt at lave et teoretisk 4. emneområde og til sådan et emne er introduktionskapitlet velegnet. Følgende er et eksempel på, hvordan sådan et emne kan udfoldes med udgangspunkt i grundbogen *Religioner lever*.

**Faglige mål:**

Eleverne skal kunne:

* Forklare, hvad ritualer er.
* Redegøre for Van Gennep og overgangsritualet.
* Forklare Victor Turners uddybning af den liminale fase.
* Redegøre og anvende Catherine Bells begreb om ritualisering.
* forklare og problematisere Podemann Sørensens analysemodel til et kultdrama.
* Forklare og problematisere Frits Staals teori om ritualets meningsløshed.
* Redegøre for Durkheims og Eliades teorier om det hellige og sammenligne de to teorier. Desuden koble det hellige og ritualer.
* Analysere forskellige typer af ritualer og anvende teoretiske begreber.
* Diskutere, hvad de forskellige teoriers styrker og svagheder er.

**Oversigt:**

**Hvad er et ritual**

Fokus på hvad et ritual er. Desuden introduktion til Catherine Bells begreb om ritualisering.

Baggrundsstof:

* Religioner lever. Lindhardt og Ringhof. 2017. s 19-20

Øvelser:

* Se følgende link om puja (hinduisme) og diskuter hvilke ritualiserings-strategier der benyttes i dette ritual. Kan hentes her: <https://www.youtube.com/watch?v=Pbxlh8oRNWU>
* Opfind et ritual og dramatisér for klassen. Beskriv efterfølgende hvilke ritualiserings-strategier, I benytter i ritualet.

**Overgangsritualer**

Fokus på overgangsritualer (Van Gennep og Victor Turner)

Baggrundsstof:

* Religioner lever. Lindhardt og Ringhof. 2017. s 20-21

Øvelser:

* Beskriv Edmore Tullys (Game of Thrones) bryllup ud fra Van Genneps tre faser. Klippet findes på YouTube:<https://www.youtube.com/watch?v=XNSw5KsSwRk>. Diskuter i den forbindelse Stig Hjarvards teori om medialisering af religiøse forestillinger.

**Kultdrama**

Fokus på kultdramaet, herunder Podemann Sørensens analysemodel i 3 planer.

Baggrundsstof:

* Religioner lever. Lindhardt og Ringhof. 2017. s. 21-22

Øvelser:

* Se følgende link om det jødiske påskemåltid, Pesach, <https://www.youtube.com/watch?v=XSFMMIbis6w> og analyser linket ud fra Podemanns tre planer. Hvad er ritualets effikacitet, og hvordan fortolkes ritualets virkning i en moderne kontekst?

**Ritualets meningsløshed**

Fokus på Frits Staal og ritualets meningsløshed.

Kilde: <https://www.religion.dk/synspunkt/ritualer-har-en-disciplinerende-effekt>

Baggrundsstof:

* Religioner lever. Lindhardt og Ringhof. 2017. s 23

Øvelser:

* Lav et lille feltarbejde på hinanden. Udspørg til ritualer, I selv har været en del af (juleaften, konfirmation, nadver etc.). Kender I til ritualets betydning eller var det vigtigste at udføre handlingen korrekt og i fællesskab med andre?

**Ritualer og det hellige**

Fokus på det hellige og ritualiseringen i mødet med det hellige

Baggrundsstof:

* Religioner lever. Lindhardt og Ringhof. 2017. s. 15-17

Øvelser:

* Find et klip på YouTube, som viser cirkumambulation rundt om Kabaen. Du kan bruge søgeordene ”tawaf” og ”kaba”. Beskriv det, du ser, ved at inddrage Eliades teori om det hellige. I din forklaring skal du inddrage begreberne hierofani og axis mundi.
* Det hellige i medialiseret form: Fascinationen af det hellige kommer også til udtryk i diverse Hollywood-film. Se klip af Indiana Jones: ”Jagten på pagtens ark”, det sted hvor pagtens ark åbnes. Kan hentes her:<https://www.youtube.com/watch?v=xEkkdY3-d7c>. Beskriv det hellige ud fra Eliades forståelse af en hierophani. Hvordan ville Durkheim mon forklare det, der sker i klippet?

**Ikke-religiøse ritualer**

Fokus på ikke-religiøse ritualer, herunder studentereksamen som civilreligiøst overgangsritual og ritualer i fodbold.

Baggrundsstof:

* Margit Warburg, Studenter fester for nationen. Kan hentes her: <http://videnskab.dk/kultur-samfund/studenter-fester-nationen>
* Else Marie Nygaard, De sparker til overtroen. I Kristeligt Dagblad d. 5. april 2008. h[ttps://www.kristeligt-dagblad.dk/liv-sj%C3%A6l/de-sparker-til-overtroen](https://www.kristeligt-dagblad.dk/liv-sj%C3%A6l/de-sparker-til-overtroen)